Diari Oficial de la Generalitat Valenciana


Sumari del DOGV 9092, del 25-05-2021 (2021/5499)

ACORD de 14 de maig de 2021, del Consell, de modificació de les normes urbanístiques transitòries d'urgència del municipi de Castelló de la Plana.
--------------------------------------------------------------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5499


Data del document
:   14-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

ACORD de 14 de maig de 2021, del Consell, de modificació de les normes urbanístiques transitòries d'urgència del municipi de Castelló de la Plana. [2021/5499]  
Per acord del Consell de 27 de febrer de 2015, publicat en el Diari Oficial de la Generalitat Valenciana de 2 de març de 2015, es van aprovar les normes urbanístiques transitòries d'urgència del municipi de Castelló de la Plana, que van ser modificades per sengles acords del Consell de 13 de gener de 2017 i 28 de desembre de 2018.  
L'article 3, segons la redacció donada per l'acord del Consell de 28 de desembre de 2018 (DOGV de 4 de gener de 2019), estableix que estaran en vigor fins a l'1 d'abril de 2021, llevat que entre abans en vigor el Pla General en tramitació. Aquest termini va quedar afectat per la suspensió establida en la Disposició addicional quarta del Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, amb el que conclouria el 21 de juny de 2021.  
L'Ajuntament de Castelló de la Plana va comunicar el 4 de febrer de 2021 la necessitat de prorrogar el termini de vigència establit en l'article 3 de les normes urbanístiques transitòries d'urgència, per a evitar els efectes derivats de l'absència d'una adequada ordenació urbanística. Castelló de la Plana està tramitant el seu pla general estructural i d'ordenació detallada. Atesa la complexitat que suposa la tramitació del nou pla general, i malgrat el seu avançat estat de tramitació, és de preveure que la seua aprovació definitiva no es vaja a efectuar abans que finalitze el termini de vigència de les normes urbanístiques transitòries d'urgència, la qual cosa fa necessari, per a evitar el buit legal que en cas contrari es produiria, la seua ampliació.  
La proposta de modificació ha sigut sotmesa a participació pública mitjançant un anunci publicat en el Diari Oficial de la Generalitat Valenciana de 15 de febrer de 2021. En la seua redacció s'han tingut en compte els principis de bona regulació previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
L'aplicació d'aquest acord no té incidència en la dotació dels capítols de despesa del departament competent i, en tot cas, serà atés amb els seus mitjans personals i materials.  
S'han obtingut els informes preceptius.  
En conseqüència, d'acord amb els articles 44.6 i 66.3 de la Llei 5/2014, de 25 de juliol, d'ordenació del territori, urbanisme i paisatge; i l'article 28.c de la Llei 5/1983, de la Generalitat, del Consell, a proposta del conseller de Política Territorial, Obres Públiques i Mobilitat, el Consell, prèvia deliberació, en la reunió de 14 de maig de 2021,  
  
ACORDA  
  
Primer  
Aprovar la modificació de l'article 3 de les normes urbanístiques transitòries d'urgència del municipi de Castelló de la Plana, que queda redactat com segueix:  
«Article 3. Termini de vigència  
Aquestes normes urbanístiques transitòries d'urgència estaran en vigor fins al 30 d'abril de 2022, llevat que entre abans en vigor el Pla general estructural de Castelló de la Plana en tramitació, moment en el qual deixaran d'aplicar-se.   
Sense perjudici del que s'estableix en l'apartat anterior, el text de les normes podrà continuar sent aplicable amb caràcter supletori, després de l'entrada en vigor del Pla general estructural i fins a l'entrada en vigor del Pla detallat, en els termes que puguen establir-se en les disposicions transitòries de remissió incloses en el Pla general estructural».  
  
Segon  
Aquest acord entrarà en vigor l'endemà de la publicació en el Diari Oficial de la Generalitat Valenciana.  
  
València, 14 de maig de 2021  
  
La consellera secretària,  
MÓNICA OLTRA JARQUE